૨૩ વર્ષની આયુથી હોકિંગે આખી જિંદગી વ્હીલચૅર પર જ વિતાવી. તે બોલી પણ નહોતા શકતા. કોમ્પ્યુટર સ્વિચ સિંથેસાઇઝરની મદદથી પોતાની વાત કહેતા હતા. ૨૦૦૭માં અવકાશી સંસ્થા નાસાએ તેમને સન્માનિત કરવા એટલાન્ટિક સમુદ્ર ઉપર જીરો ગ્રેવિટીમાં બે કલાક રહેવાનો અવસર આપ્યો હતો. બાદમાં, આ પ્રસંગની હોકિંગે તસવીર જોઈ તો તેઓ એકદમ ભાવુક થઈ ગયા હતા. તેમણે કહ્યું, ‘હું ૪૪ વર્ષમાં એક ડગલુંય નથી ચાલ્યો અને નાસાએ એક જ ઝાટકે મને ઊડતું પંખી બનાવી દીધું. કાશ હું ઊડી શકતો હોત, તો બહુ દૂર ઊડી જાત. મજા આવી ગઈ.’